ગઈ કાલે બપોરે દોઢ વાગ્યે ‘મિડ-ડે’એ ઘટનાસ્થળની મુલાકાત લીધી ત્યારે અનેક પરિવારો બાજુના બિલ્ડિંગની ફુટપાથ પર તેમનો સામાન લઈને બેઠા હતા. ૧૦૦ વર્ષ જૂની દરબાર હોટેલના ૭૦ વર્ષના માલિક મોહન પ્રભુ હતાશ વદને તેમનાં પત્ની અને પરિવાર સાથે આવ્યા હતા. તેઓ તેમની આગમાં બળીને ખાખ થઈ ગયેલી હોટેલ જોઈને ગુમસૂમ થઈ ગયા હતા. આ ઘટના વિશે તેમણે કંઈ પણ કહેવાનો ઇનકાર કરી દીધો હતો. તેમના પુત્રે કહ્યું હતું કે અત્યારે અમે એ પરિસ્થિતિમાં નથી કે તમને કંઈ જ કહી શકીએ.